**Perros-Guirec** *(**Perroz-Gireg** en la bretona lingvo)*, en esperanto **Perosgireko**, estas municipo, la ĉefurbo de kantono de la departemento "Côtes-d'Armor" [kot darmor] (jen france, bretone *Aodoù-an-Arvor*), "marbordoj de la lando ĉe la maro", en la regiono Bretonio (france *Bretagne*, bretone *Breizh*), de Francio. Laŭ la stato de 2020 en la komunumo vivis 7 149 loĝantoj sur areo de 14,16 kvadrataj kilometroj, kio rezultigas loĝdenson de 505 loĝantoj/km². Ene de la departemento, la komunumo apartenas al la arondismento Lannion kaj al la kantono *Perros-Guirec / Perroz-Gireg*. La teritorio havas komunan limon kun Trégastel, Louannec, Pleumeur-Bodou kaj Saint-Quay-Perros. 

La franca vorto por la municipanoj estas "Perrosiens".

La urbo havas du emblemojn:

* la **fraterkulo**, eta mara birdo kun kolorita beko, kies pli granda kolonio en Francio troviĝas sur la Sep Insuloj
* la floro **hortensio**, kiu multas en la urbo kaj en la unuopulaj ĝardenoj

Geografio
---------

|  |
| --- |
| Mapo de departemento Côtes-d'Armor
 v • d • r 
***Manika Markolo***
LannionLannionLannion
Saint-Brieuc ArmorSaint-Brieuc ArmorSaint-Brieuc Armor
Lokigo de la urbo****Saint-Brieuc****
Lokigo de la urbo****Dinan****
Lokigo de la urbo****Guingamp****
Lokigo de la urbo****Lannion****
Lokigo de la urbo****Perros-Guirec****
Lokigo de la urbo****Paimpol****
Lokigo de la urbo****Lamballe****
Lokigo de la urbo****Loudéac****
Lokigo de la urbo****Mûr-de-Bretagne****
Lokigo de la urbo****Rostrenen****
Lokigo de la urbo****Callac****
Lokigo de la urbo****Saint-Nicolas-du-Pélem****
Lokigo de la urbo****Quintin****
Lokigo de la urbo****Collinée****
Lokigo de la urbo****Merdrignac****
Lokigo de la urbo****Broons****
Lokigo de la urbo****Saint-Cast-
le-Guildo****
Lokigo de la urbo****Bégard****
***Sept-Îles***
***Île de Bréhat***
 |

La municipo inkluzivas la urbon Perros-Guirec kaj la urbetojn Ploumanac'h kaj la Clarté. La ĉefa ekonomia ago estas turismo, aparte pli dum la somero, kiam kreskas ne nur la loĝantaro sed ankaŭ la aktivaĵoj sportaj, kulturaj kaj ekonomiaj.

La Pado de Doganistoj [fr: le Sentier des Douaniers] laŭas la marbordon kaj, sur la protektita areo de Ploumanac'h, la promenadejo ĵetkovrita de ŝtonegoj strangformaj el rozkolora granito.

La urbo havas du grandajn plaĝojn. Tiu de Trestraou estas sunkapta, kaj tie troviĝas la kazino kaj la kongresdomo (kie ofte okazas ekspozicioj), kune kun la forirejo por viziti la Sep Insulojn kaj ties koloniojn de laroj kaj suloj. La plaĝo de Trestrignel estas pli ofte batata de la vento. Iom sovaĝa, tamen ĉarma, ĝi estas interkruta, kun unuflanke la pinto de la kastelo, t.e. ŝtona kabo de kie oni povas ĝui vidaĵon sur la Insulo Tome [fr: l'île Tomé] (kiu ne estas unu el la Sep Insuloj).

La urba haveno bonvenas egale fiŝkaptistojn kaj plezurŝipistojn. Artefarita ĉirkaŭbarejo uziĝas kiel aktivaĵejo (lerneja aŭ turista, laŭ la sezono).

Historio
--------

Ĝis la Franca revolucio de 1789, Perros-Guirec apartenis al la episkopujo de Dol-de-Bretagne.

Partneraj urboj
---------------

* Unuiĝinta Reĝlando Teignmouth en Unuiĝinta Reĝlando
* Francio Barr en Francio
* Francio Quintin en Francio
* Hispanio Insulo de Dragonera (Balearoj) en Hispanio

Referencoj
----------

1. ↑  Fonto: Kiel traduki okdek franclingvajn vortojn kaj Kiel esperantigi proprajn nomojn, arkivigite laŭ stato de oktobro 2015 (2011), p243 (esperante)

Eksteraj ligiloj (franclingvaj)
-------------------------------

* Promeno per fotoj en Perros-Guirec
* oficiala retejo
* historiaj fotoj de Perros Guirec kaj de Trégor
* retejo *Bagad Sonerien Bro Dreger*
* portalo pri bretona geografio - Perros-Guireg / Perroz-Gireg


|  |  |
| --- | --- |
| Bibliotekoj | * PeEnEo: 72194
* GND: 4352240-3
* LCCN: n88644798
* VIAF: 159064715
* BNF: 152511671
 |